สำนักสิ่งแวดล้อมได้ตรวจสอบข้อมูลค่าการตรวจวัดคุณภาพอากาศบริเวณที่ประชาชนแจ้งเข้ามา โดยตรวจสอบจากสถานีตรวจวัดคุณภาพอากาศของกรุงเทพมหานครซึ่งเป็นสถานีตรวจวัดมาตรฐาน ดังนี้        วันที่ 24 มกราคม 2566  สถานีตรวจวัดคุณภาพอากาศเขตพญาไท - เวลาประมาณ 07.15น. ค่าความเข้มของ PM2.5 เฉลี่ย 24 ชม. ตรวจวัดค่าได้ 57 มค.ก/ลบ.ม. และเมื่อนำไปเทียบเป็นค่า AQI มีค่าเป็น 116 ซึ่งอยู่ในระดับคุณภาพอากาศเริ่มมีผลกระทบต่อสุขภาพ                                                   คำแนะนำ                                                สำหรับบุคคลทั่วไป: ควรลดระยะเวลาการทำกิจกรรมกลางแจ้ง หรือใช้อุปกรณ์ป้องกันตนเองหากมีความจำเป็น                               ผู้ที่ต้องดูแลสุขภาพเป็นพิเศษ : ควรลดระยะเวลาการทำกิจกรรมกลางแจ้ง หรือใช้อุปกรณ์ป้องกันตนเอง หากมีความจำเป็น ถ้ามีอาการทางสุขภาพ เช่น ไอ หายใจลำบาก ตาอักเสบ แน่นหน้าอก ปวดศีรษะ หัวใจเต้นไม่เป็นปกติ คลื่นไส้ อ่อนเพลียควรปรึกษาแพทย์                   ท่านสามารถติดตามข้อมูลการคาดการณ์สถานการณ์ฝุ่นในพื้นที่กรุงเทพมหานครและปริมณฑล โดยกรมควบคุมมลพิษและกรมอุตุนิยมวิทยา รวมถึงการรายงานและแจ้งเตือนสถานการณ์ฝุ่นละออง PM2.5 อย่างต่อเนื่องเป็นประจำทุกวัน วันละ 3 รอบเวลา คือ 07.00 น. 12.00 น. และ 15.00 น. ผ่านทางสื่อออนไลน์ อาทิ เว็บไซต์ : www.airbkk.com www.pr-bangkok.com เฟซบุ๊ก : กองจัดการคุณภาพอากาศและเสียง สำนักสิ่งแวดล้อม เฟซบุ๊ก : สำนักสิ่งแวดล้อม กรุงเทพมหานคร เฟซบุ๊ก : กรุงเทพมหานคร แอปพลิเคชัน : AirBKK และจอแสดงผลบริเวณสถานีตรวจวัดคุณภาพอากาศและเครื่องตรวจวัดฝุ่นละออง PM2.5 ในสวนสาธารณะของกรุงเทพมหานคร จอแสดงผลแบบเคลื่อนที่ ป้ายจราจรอัจฉริยะของสำนักงานตำรวจแห่งชาติ เพื่อแจ้งเตือนและเน้นย้ำข้อควรปฏิบัติในการดูแลระวังสุขภาพและป้องกันตนเองจากฝุ่นละออง PM2.5 โดยเฉพาะกลุ่มเสี่ยง ผู้สูงอายุ เด็กเล็ก และผู้ที่ต้องดูแลสุขภาพเป็นพิเศษ เช่น งดกิจกรรมกลางแจ้ง สวมหน้ากากอนามัยป้องกันฝุ่น และตรวจสอบคุณภาพอากาศในพื้นที่ที่จำเป็นต้องไป เป็นต้น เพื่อให้ประชาชนสามารถวางแผนการเดินทาง การทำงาน หรือทำกิจกรรมในพื้นที่ที่คุณภาพอากาศอยู่ในระดับที่เริ่มมีผลกระทบต่อสุขภาพได้
ฝุ่น PM2.5 สูงมาก
รบกวนพิจารณาลดการจราจร หยุดการก่อสร้าง ประสานงานหยุดการเผาที่เกษตรอย่างจริงจัง ในช่วงฤดูที่อากาศปิดด้วยค่ะ